CELEX: 62021CN0188
Language: el
Date: 2021-03-25 00:00:00
Title: Υπόθεση C-188/21: Αίτηση προδικαστικής αποφάσεως την οποία υπέβαλε το Kúria (Ουγγαρία) στις 25 Μαρτίου 2021 — Megatherm-Csillaghegy Kft. κατά Nemzeti Adó- és Vámhivatal Fellebbviteli Igazgatósága

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/23
            
         
      Αίτηση προδικαστικής αποφάσεως την οποία υπέβαλε το Kúria (Ουγγαρία) στις 25 Μαρτίου 2021 — Megatherm-Csillaghegy Kft. κατά Nemzeti Adó- és Vámhivatal Fellebbviteli Igazgatósága
      (Υπόθεση C-188/21)
      (2021/C 228/30)
      Γλώσσα διαδικασίας: η ουγγρική
      
         Αιτούν δικαστήριο
      
      Kúria
      
         Διάδικοι στην υπόθεση της κύριας δίκης
      
      
         Αναιρεσείουσα: Megatherm-Csillaghegy Kft.
      
         Αναιρεσίβλητη: Nemzeti Adó- és Vámhivatal Fellebbviteli Igazgatósága
      
         Προδικαστικά ερωτήματα
      
      
                  1)
               
               
                  Αντιβαίνουν στην αρχή της ουδετερότητας του φόρου προστιθέμενης αξίας (1), καθώς και στην αιτιολογική σκέψη 30 και στα άρθρα 63, 167, 168, 178 έως 180, 182 και 273 της οδηγίας περί ΦΠΑ το άρθρο 137, παράγραφος 3, τελευταία περίοδος, του az általános forgalmi adóról szóló 2007. évi CXXVII. törvény (νόμου CXXVII του 2007 περί φόρου προστιθέμενης αξίας), όπως ίσχυε από την 1η Ιανουαρίου 2015 έως την 31η Δεκεμβρίου 2017, κατά το οποίο «[α]κόμη και στην περίπτωση που η φορολογική αρχή απενεργοποιήσει τον αριθμό φορολογικού μητρώου του υποκειμένου στον φόρο χωρίς να έχει αναστείλει τη χρήση του, ο υποκείμενος στον φόρο χάνει το δικαίωμά του προς έκπτωση του φόρου από την ημέρα κατά την οποία καθίσταται απρόσβλητη η απόφαση περί απενεργοποίησης του εν λόγω αριθμού φορολογικού μητρώου», και το άρθρο 137, όπως ίσχυε από την 1η Ιανουαρίου 2018 έως τις 26 Νοεμβρίου 2020, κατά το οποίο «εάν η κεντρική φορολογική και τελωνειακή αρχή απενεργοποιήσει τον αριθμό φορολογικού μητρώου του υποκειμένου στον φόρο, ο υποκείμενος στον φόρο χάνει το δικαίωμα προς έκπτωση του φόρου από την ημέρα κατά την οποία καθίσταται οριστική η απόφαση περί απενεργοποίησης του εν λόγω αριθμού φορολογικού μητρώου»;
               
            
                  2)
               
               
                  Έχει το άρθρο 273 της οδηγίας περί ΦΠΑ την έννοια ότι η απώλεια του δικαιώματος προς έκπτωση του φόρου, ως υποχρεωτική έννομη συνέπεια, υπερβαίνει (δυσανάλογα) το αναγκαίο μέτρο για την επίτευξη του σκοπού της είσπραξης του φόρου και της καταπολέμησης της φοροδιαφυγής;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ. 1).